Tapa Vallavalitsus
vallavalitsus@tapa.ee	

15.02.2024 nr 4-4/24/800-1	

Tapa valla Tapa linna Paide mnt 79, Paide mnt 81, Paide mnt 83 ja Paide mnt 85 maaüksustele detailplaneeringu kooskõlastamine

Tapa Vallavalitsus esitas Kaitseministeeriumile 25.01.2024 kirjaga nr 7-1/24/4-1 kooskõlastamiseks Tapa valla Tapa linna Paide mnt 79, Paide mnt 81, Paide mnt 83 ja Paide mnt 85 maaüksustele detailplaneeringu.

Detailplaneeringu koostamise eesmärgiks on planeeringualale ettevõtlusala rajamine. Detailplaneeringuga jaotatakse planeeringuala kruntideks, määratakse krundi hoonestusala ja ehitusõigus, detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja -rajatiste ning avalikule teele juurdepääsuteede võimalikud asukohad, ehitiste ehitislikud tingimused, liikluskorralduse põhimõtted, haljastuse ja heakorrastuse põhimõtted, kujad, tehnovõrkude ja -rajatiste asukohad, servituutide seadmise ja olemasoleva või kavandatava tee avalikult kasutatavaks teeks määramise vajadus ning seatakse keskkonnatingimused. Detailplaneeringuga antakse moodustatavatele kruntidele ehitusõigus äri- ja tootmishoonete, spordihoone, spordirajatiste ja juurdepääsude ehitamiseks.

Planeeritav ala asub osaliselt riigikaitselise ehitise Tapa linnakud piiranguvööndis. Planeeringuala lõunaosa piirneb riigikaitselise ehitise Tapa linnakud osaks olevate Lõuna tn 2 ja Lõuna tn 4 kinnistutega.

01.09.2022 jõustus 17.12.2015 Vabariigi Valitsuse määruse nr 133 „Planeeringute koostamisel koostöö tegemise kord ja planeeringute kooskõlastamise alused“ muudatus, mille § 3 punkti 101 alusel peab planeerimisalase tegevuse korraldaja tegema koostööd ja kooskõlastama planeeringu Riigi Kaitseinvesteeringute Keskusega (edaspidi RKIK) muu hulgas, kui planeeringuala asub riigikaitselise ehitise piiranguvööndis. RKIK on Kaitseministeeriumi valitsemisala asutus.

Kuna detailplaneeringuga ei kavandata eelnevalt nimetatud määruse § 3 punktis 1 nimetatud ehitisi ning  praegu teada oleva informatsiooni kohaselt ei too planeeringu elluviimine kaasa riigikaitselise ehitise töövõime vähenemist, siis annab Kaitseministeeriumi valitsemisala ühise seisukoha detailplaneeringule RKIK.

RKIK kooskõlastab Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel Tapa valla Tapa linna Paide mnt 79, Paide mnt 81, Paide mnt 83 ja Paide mnt 85 maaüksustele detailplaneeringu. Palume siiski selguse huvides kajastada ka detailplaneeringus, et planeeritav ala asub osaliselt riigikaitselise ehitise Tapa linnakud piiranguvööndis.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee